Vec T‑616/15
Transtec
proti
Európskej komisii
„ERF – Štáty AKT – Dohoda z Cotonou – Podporný program pre kultúrne iniciatívy v afrických štátoch, kde sa hovorí po portugalsky – Sumy vyplatené Komisiou subjektu poverenému finančnou realizáciou programu v Guinea‑Bissau – Vymáhanie v nadväznosti na finančný audit – Započítanie pohľadávok – Proporcionalita – Bezdôvodné obohatenie – Mimozmluvná zodpovednosť“
Abstrakt – Rozsudok Všeobecného súdu (prvá komora) z 3. júla 2018
1.      Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený – Jednoznačná formulácia návrhov žalobcu
[Rokovací poriadok Všeobecného súdu, článok 76 písm. d)]
2.      Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Rozhodnutie o mimosúdnom započítaní dlhov voči pohľadávkam prijaté Komisiou – Zahrnutie – Žaloba na určenie neexistencie pohľadávky voči žalobcovi – Prípustnosť – Podmienky
(Článok 263 ZFEÚ; Nariadenie Rady č. 215/2008, zmenené nariadením č. 370/2011)
3.      Akty inštitúcií – Uvedenie právneho základu – Povinnosť – Rozsah – Opomenutie nepredstavujúce podstatnú vadu – Hranice – Možnosť určenia na základe iných prvkov aktu
(Článok 288 štvrtý pododsek ZFEÚ)
4.      Rozvojová spolupráca – Projekty financované Európskym rozvojovým fondom v štátoch AKT – Finančné nariadenie uplatňované na desiaty Európsky rozvojový fond – Nariadenie č. 215/2008 – Stanovenie pohľadávok – Vymáhanie prostriedkov – Overenie skutočnosti a výšky dlhu, ako aj podmienky jeho splatnosti, – Voľná úvaha Komisie – Súdne preskúmanie
(Nariadenie Rady č. 215/2008, zmenené nariadením č. 370/2011, články 63 ods. 1 a 65 ods. 2)
5.      Rozvojová spolupráca – Projekty financované Európskym rozvojovým fondom v štátoch AKT – Sumy vyplatené Komisiou subjektu zodpovednému za finančné plnenie programu zavedeného Európskym rozvojovým fondom – Vymáhanie v nadväznosti na finančný audit – Porušenie zásady proporcionality – Podmienky
(Nariadenie Rady č. 215/2008, zmenené nariadením č. 370/2011)
6.      Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Správa o audite týkajúca sa zmlúv financovaných Európskym rozvojovým fondom – Prípravný akt
7.      Základné práva – Charta základných práv Európskej únie – Právo na obhajobu – Právo byť vypočutý – Rozsah
[Charta základných práv Európskej únie, článok 41 ods. 2 písm. a)]
8.      Akty inštitúcií – Dôvody – Povinnosť – Predmet veci – Rozsah – Individuálne rozhodnutia
(Článok 296 ZFEÚ)
9.      Právo Únie – Zásady – Zásada zákazu bezdôvodného obohatenia zo strany Únie – Pojem
10.    Rozvojová spolupráca – Projekty financované Európskym rozvojovým fondom v štátoch AKT – Sumy vyplatené Komisiou subjektu zodpovednému za finančné plnenie programu zavedeného Európskym rozvojovým fondom – Vymáhanie v nadväznosti na finančný audit – Rozhodnutie o mimosúdnom započítaní prijaté Komisiou – Zrušenie uvedeného rozhodnutia o započítaní Všeobecným súdom – Povinnosť vrátiť sumu spornej pohľadávky z dôvodu bezdôvodného obohatenia Únie – Neexistencia
11.    Mimozmluvná zodpovednosť – Podmienky – Skutočná a určitá škoda spôsobená protiprávnym aktom – Kumulatívne podmienky – Zrušenie napadnutého nezákonného aktu – Primerané odškodnenie nemajetkovej ujmy
(Článok 340 druhý pododsek ZFEÚ)
1.      Pozri text rozhodnutia.
(pozri bod 46)
2.      Súdom Únie je možné predložiť žalobu na základe článku 263 ZFEÚ vtedy, keď má napadnutý akt vyvolávať záväzné právne účinky, ktoré nepatria do zmluvných vzťahov spájajúcich zmluvné strany a ktoré zahŕňajú realizáciu výsad orgánu verejnej moci, zverených inštitúcii ako správnemu orgánu. V tejto súvislosti akt, ktorým Komisia uskutočňuje mimosúdne započítanie dlhov voči pohľadávkam, ktoré vychádzajú z rozličných právnych vzťahov s tou istou osobou, predstavuje napadnuteľný akt v zmysle uvedeného ustanovenia. Práve v rámci takejto žaloby o neplatnosť prislúcha Všeobecnému súdu preskúmať zákonnosť jedného alebo viacerých rozhodnutí o započítaní vzhľadom na jeho účinky týkajúce sa toho, že dlžné sumy v skutočnosti neboli vyplatené.
V kontexte vymáhania, súm vyplatených Komisiou subjektu zodpovednému za finančné plnenie programu zavedeného Európskym rozvojovým fondom v nadväznosti na finančný audit nepredstavuje predloženie návrhu na zrušenie rozhodnutia o započítaní v rozsahu, v akom sa žaloba týka aj konštatovania, že Únia nemá voči žalobcovi spornú pohľadávku, zneužitie konania, pretože otázka existencie spornej pohľadávku nezávisí ani od zmluvného kontextu spojeného s uzavretím zmluvy o poskytovaní služieb medzi žalobcom a národným povoľujúcim úradníkom, ani od výkladu ustanovení zmluvy alebo akejkoľvek dohody o subvencii uzavretej medzi žalobcom a Úniou zastúpenou Komisiou.
(pozri body 58, 60, 65, 66)
3.      Pozri text rozhodnutia.
(pozri body 75, 76)
4.      Z článku 63 ods. 1 a článku 65 ods. 2 nariadenia Rady (EÚ) 215/2008 o rozpočtových pravidlách uplatňovaného na 10. Európsky rozvojový fond vyplýva, že príslušný povoľujúci úradník určený Komisiou bol povinný preveriť existenciu a výšku dlhu, ako aj jeho podmienky splatnosti, a mohol zrušiť alebo upraviť sumu pohľadávky. V rámci uplatnenia svojej voľnej úvahy pri vymáhaní pohľadávky teda Komisia nemôže byť vyňatá spod súdneho preskúmania. Ak by tomu tak bolo, z miery voľnej úvahy jej príslušného povoľujúceho úradníka by sa v skutočnosti stala voľná úvaha, ktorá je kvázi svojvoľná, a súd Únie by ju nemohol preskúmavať.
(pozri body 110, 111)
5.      Komisia môže byť nútená konštatovať neprimeranú povahu aktu vymáhania, prijatého na základe finančného auditu, určitej sumy vyplatenej Komisiou subjektu poverenému finančným vykonávaním programu zavedeného Európskym rozvojovým fondom, pretože na jednej strane nedošlo k podvodom týkajúcim sa finančných prostriedkov EÚ zo strany príjemcu uvedenej sumy a, na druhej strane, záujmy Únie spojené s potrebou zabezpečiť dodržiavanie zásady riadneho finančného hospodárenia, neboli v tejto súvislosti významným spôsobom dotknuté.
(pozri body 128, 129)
6.      Správa o audite nie je napadnuteľným aktom. Správa o audite iba konštatuje prípadné nezrovnalosti, ktoré už existovali, ako aj z nich vyplývajúce pohľadávky, a v ničom tak nemení právne postavenie dlžníka týchto pohľadávok. Komisia sa teda v rámci prijatia aktu započítania vyjadrujúceho jej konečné stanovisko mohla oprieť o závery z auditu len pod podmienkou, že sa jej zdajú správne a odôvodnené. V tomto kontexte sa nemôže vyhnúť posúdeniu záverov správy o audite z hľadiska zásady proporcionality.
(pozri body 131, 132)
7.      Pozri text rozhodnutia.
(pozri bod 145)
8.      Pozri text rozhodnutia.
(pozri body 148, 149)
9.      Na to, aby bolo možné vyhovieť žalobe o vrátenie, ktorá je založená na bezdôvodnom obohatení Únie, sa vyžaduje dôkaz o obohatení Únie bez platného právneho dôvodu a o ochudobnení žalobcu, ktoré súvisí s týmto obohatením. V súlade so zásadami, ktoré sú pre právne poriadky členských štátov spoločné, je totiž právo na vrátenie zo strany obohatenej osoby podmienené neexistenciou právneho základu predmetného obohatenia.
(pozri body 156, 157)
10.    V nadväznosti na zrušenie rozhodnutia o započítaní na vrátenie sumy vyplatenej Komisiou poverenému subjektu finančného vykonávania programu zavedeného Európskym rozvojovým fondom pre porušenie zásady proporcionality, Komisia nemôže podliehať povinnosti vrátiť sumu spornej pohľadávky, ktorú tvoria neoprávnené výdavky zistené v správe o audite, z dôvodu bezdôvodného obohatenia Únie, ak toto rozhodnutie o započítaní bolo prijaté v súlade s ustanoveniami uplatniteľného rozpočtového nariadenia. Komisia naopak musí vyvodiť dôsledky zo zrušenia rozhodnutia o započítaní.
(pozri body 159, 160)
11.    Pozri text rozhodnutia.
(pozri body 164, 165)